|  |  |
| --- | --- |
|  | КЛИНИЧКИ ЦЕНТАР ВОЈВОДИНЕ21000 Нови Сад, Хајдук Вељкова 1telefon: +381 21/484 3 484[www.kcv.rs](http://www.kcv.rs), e-mail: uprava@kcv.rs |

**Дана: 06.02.2017. године**

**Јавна набавка: 254-16-О**

**ПИТАЊЕ БРОЈ 1:**

Захтев за додатним информацијама у вези припреме понуде за ЈН Број 254-16-O - Набавка радних униформи.

На страни 12/43 конкурсне документације наведено је да ће се вршити **стручна оцена квалитета увидом у понуђене узорке и приложену документацију.**

Овакав захтевпредставља кршење члана 84 став 5 ЗЈН „При оцењиванју понуда наручилац је дужан да применјује само онај критеријум и елементе критеријума који су садржани у конкурсној документацији и то на начин како су описани и вредновани“ и члана 87 став 4 ЗЈН „Услови за учешће из чл. 75. и 76. овог закона не могу бити одређени као елементи критеријума“, јер је као критеријум за доделу уговора одређена најнижа цена, а са друге стране, није описан ни вреднован ни један критеријум на основу кога би се вршила **стручна оцена квалитета,** чиме се крши и члан 11 ЗЈН.

У исто време, а обзиром да установљавање одређених захтева из техничке спецификације изискује лабораторијко испитивање акредитованим методама на еталонираним уређајима, на који начин се **стручном оценом квачитета** од стране Комисије за јавну набавку утврђује да достављени узорци одговарају траженим карактеристикама?

**ОДГОВОР:**

Наручилац је приступио измени конкурсне документације за јавну набавку бр. 254-16-О.

**ПИТАЊЕ БРОЈ 2:**

У складу са чланом 63. став 2 Закона о јавним набавкама (Сл.г.РС бр. 124/2012, 14/2015 i 68/2015 - ЗЈН) износимо захтев за додатним информацијама у вези припреме понуде за ЈН Број 254-16-O - Набавка радних униформи.

У оквиру техничке спецификације, под бројем 20 описане су рукавице Бест, са траженим нивоом заштите 2111. Даље се у опису тражи минимална тежина једне рукавице 65,5 гр и минимална дебљина наноса 1,4 мм.

Овакве вредности нису прецизиране ни једним стандардом или техничким прописом који се односе на лична заштитна средства – рукаице, из чега се закључује да оне представљају спецификације одређеног производа (тим пре што није у питању цео број него је оганичен на пола грама), а такво навођење је забрањено чланом 72 став 1 ЗЈН. Истовремено, то је супротно члану 10 ЗЈН јер неоправдано ограничава конкуренцију, обзиром да је већ дефинисан ниво потребне заштите што представља суштински захтев у односу на свако заштитно средство. Доказ о испуњености траженог нивоа заштите потврђује да понуђено средство одговара сврси у смислу да обезбеђује одговарајући ниво заштите, чиме се остварује суштина набавке у смислу члана 9 став 1 ЗЈН и члана 10 став 1 ЗЈН.

Јасно  је да захтев за минималном тежином рукавице и дебљине наноса није заснован на објективној потреби у смислу члана 70 став 1 ЗЈН јер захтевом нису представљене вредности одређене прописима а установљене на основу испитивања па га треба уклонити.

У супротном, у складу са чланом 11 ЗЈН постављамо питање, на основу којих истраживања је утемељена минимална тежина рукавице од 65,5 гр као објективна, односно који провериви докази неспорно потврђују да су другачије тежине рукавица неприхватљиве у смислу обезбеђивања захтеваног нивоа заштите?

Исто се односи и на дебљину наноса, на основу којих истраживања је утемељена минимална дебљина наноса од 1,4 мм као објективна, односно који провериви докази неспорно потврђују да су другачије дебљине наноса неприхватљиве у смислу обезбеђивања захтеваног нивоа заштите?

**ОДГОВОР:**

Наручилац напомиње да је одредио минималне техничке карактеристике добра под бројем 20. „Заштитне рукавице Бест“, односно навео је „Тежина једног комада рукавице **минимум 65,5 гр**, дебљина наноса на памучној подлози **минимум 1,4 мм“.**

Из наведеног произлази да је наручилац навео минималне техничке карактеристике које предметно добро мора да испуни, а потенцијални понуђачи могу да понуде и добра друге грамаже, с тим да мора да достави да су добра у складу са захтеваним стандардом „Израђенепо стандард СРПС ЕН 388 ниво заштите 2111“.

 С поштовањем,

Комисија за јавну набавку 254-16-О